**„UAB „MALŪNO STATYBA“ VERSLO KŪRIMAS “**

Projekto Nr. ŠVEN-LEADER-6A-D-15-5-2020

|  |  |
| --- | --- |
| **Projekto vykdytojas** | Uždaroji akcinė bendrovė „Malūno statyba“ |
| **VPS prioritetas** | „Vietos gyventojų gyvenimo kokybės gerinimas, skatinant ekonominę plėtrą, verslo ir darbo vietų kūrimą“ |
| **VPS priemonė /veiklos sritis** | „Ūkio ir verslo plėtra“/ „Parama ne žemės ūkio verslui kaimo vietovėse pradėti“ (LEADER-19.2-6.2) |
| **Vietos projekto įgyvendinimo laikotarpis** | Nuo 2021 m. vasario 22 d. iki 2022 m. rugpjūčio 30 d. |
| **Bendra vietos projekto vertė, Eur**  | 84 247,28 Eur su PVM |
| **Paramos suma, Eur** | 48 957,00 Eur be PVM iš Europos žemės ūkio fondo kaimo plėtrai ir Lietuvos valstybės biudžeto lėšų |
| **Paramos lyginamoji dalis, proc.** | 70 proc. |
| **Projekto įgyvendinimo vieta** | Broniaus Laurinavičiaus g. 44, Švenčionėliai, Švenčionėlių sen., Švenčionių r. sav. |

**Projekto tikslas** – teikti kokybiškas statybinių darbų paslaugas VVG teritorijoje, įsigijus būtiną įrangą ir techniką verslo materialinės bazės kūrimui, ir sukurti naujas darbo vietas.

**Projekto uždaviniai:**

1. įsigyti būtiną įrangą (konteinerines patalpas 5 vnt., pastolius 1 komp., N kategorijos, N1 klasės motorinę transporto priemonę kroviniams vežti 1 vnt.) verslo materialinės bazės ir statybos paslaugų kūrimui.

2. sukurti ir išlaikyti dvi naujas darbo vietas.

**Laukiamas rezultatas:** naujai įkurta įmonė numato teikti daugiabučių namų renovavimo ir kitus statybos paslaugų darbus. Įmonė planuoja įsigyti statybinę įrangą, kuri leistų sėkmingai dalyvauti statybos paslaugų darbuose kaip subrangovinei organizacijai. Įsigyta įranga – pastoliai - aukštuminiams darbams sudaro prielaidą pradėti ir plėtoti stogų dengimo, rekonstravimo ir remonto darbus. Įmonė planuoja įsigyti N kategorijos, N1 klasės motorinę transporto priemonę kroviniams vežti, kuri būtų naudojama įrangai pristatyti į statybos objektus. Sudarant dirbantiesiems palankesnes darbo sąlygas numatoma įsigyti ir konteinerines patalpas (5 vnt.). Jie reikalingi ne tik darbuotojų darbo sąlygų gerinimui, bet ir įrankių, ir statybinių medžiagų apsaugai atskiruose statybų objektuose.

VVG teritorijoje statybos paslaugų teikimui bus įsigyta būtina įranga: konteinerinės patalpos (5 vnt.); pastoliai (1 komplektas) ir N kategorijos, N1 klasės motorinė transporto priemonė kroviniams vežti (1 vnt.).

Įgyvendinus projektą, bus sukurta įmonės techninė bazė. Atsiras galimybės plėsti paslaugų apimtis ir gerinti įmonės ekonominę būklę. Bus sukurtos dvi naujos darbo vietos (2 etatai). Įmonėje bus įdarbinti du darbuotojai - plataus profilio statybininkai.